**Referat årsmøte Trøndelag redaktørforening 07.05.21**

1. **Leder ønsker velkommen.**

Leder Merete Verstad ønska velkommen til historiens første årsmøte på zoom.

1. **Godkjenning av innkalling.**

Ingen innsigelser til innkallinga. Godkjent.

1. **Valg av ordstyrer og referent.**

Lars Østraat ble valgt til ordstyrer. Merete Verstad valgt til referent.

1. **Årsmelding.**

Leder Merete Verstad la fram årsmeldinga for 2020. Ingen innvendinger og den ble vedtatt. Årsmeldinga er vedlagt.

1. **Regnskap for 2019 og 2020**.

Leder Merete Verstad orienterte om årsaken til at to regnskap må godkjennes. Skyldes at vi har kommet i utakt med årsmøtesyklusen da vi i 2019 gjennomførte årsmøtet på høsten. Revisor Bjørn Rønningen hadde ingen innvendinger mot regnskapene. Heller ingen av årsmøtedeltakerne. Regnskapene for 2019 og 2020 godkjent. Vedlagt er regnskap og godkjenningene fra revisor Bjørn Rønningen.

1. **Valg av leder og styre.**

Valgkomiteens medlemmer Anita Gustavsen og Gunnar Flikke la fram forslag til nytt styre. Her er deres begrunnelse: «Valgkomiteen har søkt å få en god geografisk spredning, samt balansert kjønnsfordeling. Vi har lagt vekt at ulike mediehus må representertes. Vi foreslår fire kvinner og tre menn til styret, to fra nordfylket, to fra NRK, en fra Adresseavisen og tre fra lokale mediehus. Det har selvsagt også vært viktig å sikre kontinuitet så vel som nyrekruttering.»

Forslaget ble vedtatt. Dermed ser styret slik ut:

**Leder:** Merete Verstad, kompetansesjef for mediehuset NRK Trøndelag – gjenvalgt for ett år

 **Styremedlem:** Gunn Kari Hegvik, sjefsredaktør i Fosna Folket – valgt for to år

 **Styremedlem** Siv Sandvik, politisk redaktør i Adresseavisen – valgt for ett år

 Ikke på valg: Styremedlemmene Erik Skarrud (sekretær for Kringkastingsrådet og Innsamlingsrådet i NRK) og Lars Østraat (ansvarlig redaktør i Trønderbladet) ble begge valgt for to år på siste årsmøte

 **Vararepresentanter**

 Kim Riseth, ansvarlig redaktør i Namdalsavisa – ny, valgt for to år

 Pia Marie Lerseth, ansvarlig redaktør i Inderøyingen – ny, valgt for to år

 **Revisor**

 Bjørn Rønningen, sjefredaktør i Hitra-Frøya og styremedlem i Norsk redaktørforening – gjenvalgt for ett år

 **Valgkomite**

 Anita Gustavsen, utgavesjef i Adresseavisen – gjenvalgt for ett år

 Bjørn Tore Grøtte, kanalsjef i NRK P1 – ny, valgt for ett år

Trondheim 08.05.2021

Merete Verstad, referent